Rabiforcado magnífico

O **rabiforcado magnífico,** comunmente **fragata** ou **rabiforcado**, (***Fregata magnificens***) é unha ave mariña da familia Fregatidae. Ten unha lonxitude de 89 a 114&nbsp;cm, polo que é  especie máis grande dos fregátidos. Vive en augas tropicais e subtropicais de América, entre o norte de México e Ecuador na costa do Pacífico e entre Florida e o sur do Brasil na costa do Atlántico. Hai tamén poboacións nas illas Galápagos no Pacífico e outras, probablemente extintas, nas illas de Cabo Verde no Atlántico africano.

É unha especie grande, de constitución corporal lixeira, con plumaxe negro amarronado, unhas ás estreitas e longas e unha cola fortemente bifurcada. O macho ten un rechamante saco gular que infla para atraer unha parella. A femia é lixeiramente máis grande e ten o peito e o ventre brancos. Comen peixes que collen en voo da superficie do océano (en ocasións tamén peixes voadores), e ás veces realizan cleptoparasitismo, acosando outras aves para forzalas a regurxitar ou ceder as súas capturas.

## Historia e etimoloxía 
Cristovo Colón encontrou esta especie cando navegaba preto das augas das illas Cabo Verde na súa primeira viaxe a través do Atlántico en 1492. O seu diario de viaxe preservouse nunha versión feita arredor de 1530 por Bartolomé de las Casas. A entrada do 29 de setembro di:
Viron un paxaro chamado rabiforcado [*rabiforçado*], que fai que os mascatos vomiten o que comeron para comelo el, e non se mantén de nada máis. É unha ave mariña, pero non se pousa no mar nin sae de terra a 20 leguas. Hai moitos deles nas illas de Cabo Verde.
No texto do século XV en castelán escribiu *rabiforçado*, aínda que o nome actual usado en castelán é *rabihorcado* ou *fragata*.

A palabra fragata vén do italiano *fregata*, que se aplicou aos barcos de guerra veloces. Os mariños franceses adoitaban darlle ao paxaro o nome de *frégate*. Unha explicación da etimoloxía e descrición da ave deuna o naturalista francés Jean-Baptiste du Tertre en 1667. Du Tertre escribiu: "O paxaro que os habitantes das Indias chaman *Fregate* (a causa da velocidade do seu voo) non ten un corpo máis grande que o dun polo&nbsp;...". e despois ave fragata (*fregatebird*). En galego no Dicionario da Academia dáse como nome para esta ave fragata), pero tamén se propuciu o nome rabiforcado na lista de nomes de aves aceptada pola SGO e a SEO, 

O nome científico do xénero deriva do nome francés da ave, *la frégate* (barco de guerra rápido) e o nome específico *magnificens* significa en latín 'espléndido, magnífico'.

## Taxonomía 
Esta ave considerábase orixinalmente dentro da especie *Fregata aquila*, pero en 1914 o ornitólogo australiano Gregory Mathews propuxo que debería considerarse unha especie separada co nome *Fregata magnificens*. Entre as outras catro especies do xénero *Fregata*, as análises xenéticas mostraron que *F. magnificens* é máis próxima á *Fregata aquila* (da illa Ascensión).

## Distribución 
*F. magnificens* está estendida polo Atlántico tropical, reprodúcese formando colonias nas árbores en Florida, o Caribe e ao longo da costa do Pacífico de América desde México a Ecuador, incluíndo as illas Galápagos. Antes había unha colonia reprodutora nas illas de Cabo Verde, pero xa se considera extinta.

Ten aparecido como ave errante moito máis ao norte da súa área habitual, chegndo ás veces en Europa á illa de Man, Dinamarca, España, Inglaterra e no Canadá á Columbia Británica.

## Descrición 
miniatura|Femia nova de *F. magnificens*

Esta especie é a maior de todas as especies de fragatas. Mide de 89 a 114&nbsp;cm de lonxitude, ten unha envergadura alar de 2,17 a 2,44&nbsp;m e pesa de 1,1 a 1,59&nbsp;kg. Os machos son completamente negros cun saco gular escarlata que poden inflar como un globo na estación reprodutora. Aínda que as plumas son negras, as plumas escapulares producen unha iridescencia púrpura cando reflicten a luz solar, o que contrasta coas do macho de *Fregata minor*, que a ten verdosa. As femias son negras, pero teñen un peito e parte lateral inferior do pescozo brancos, unha banda branca nas ás e un anel ocular azul, que é un carácter diagnóstico da femia desta especie. Os individuos inmaturos teñen a cabeza e partes inferiores brancas.

Esta especie é moi similar a outras fragatas e é de tamaño similar a todas elas menos á *Fregata ariel* (a menor de todas). Porén, carece dun esporón axilar branco, e os individuos novos mostran unha distintiva mancha con forma de diamante no ventre.

É silenciosa en voo, pero no niño fai varios sons repenicantes.

Pasa días e noites voando sen parar, cunha velocidade media sobre o terreo de 10&nbsp;km/h, voando ata 223&nbsp;km sen parar antes de aterrar. Alternativamente poden ascender polas correntes térmicas, ata altitudes que ás veces chegan aos 2&nbsp;500&nbsp;m, e descende despois ata case a superficie do mar. A única ave que pasa os días e noites voando da mesma maneira é o cirrio común.

Ficheiro:Magnificent Frigatebird (Fregata magnificens) -chick in nest.jpg|Pito nun niño
Ficheiro:Magnificent Frigatebird (Fregata magnificens) -juvenile.jpg|Individuo xuvenil
Ficheiro:Magnificent Frigatebirds.jpg|Parte dun grupo de 30
Ficheiro:Magnificent Frigatebird at the Galapagos.jpg|Macho co saco gular parcialmente inflado
Ficheiro:Fregata magnificens -Puerto Vallarta, Mexico -male-8.jpg|Macho en México
Ficheiro:Fregata magnificens1.jpg|Macho co saco gular inflado
Ficheiro:Female magnificent frigatebird.JPG|Femia en voo, na illa de Antigua
Ficheiro:Magnificent-Frigate-juvenile.jpg|Inviduo novo en voo, nas illas Galápagos
Ficheiro:Magnificent-Frigate-male.jpg|Macho en voo, nas illas Galápagos
Ficheiro:Magnificent-Frigate-female.jpg|Femia en voo, nas illas Galápagos
Ficheiro:The Magnificent Frigatebird (Fregata magnificens) North Seymour Island Galapagos.JPG|Dous exemplares voando nas illas Galápagos

## Comportamento 
### Reprodución 
[miniatura|Ovo de *F. magnificens* - [MHNT]]

Esta ave constrúe un niño tipo plataforma pouco profundo na copa de árbores e arbustos de illas e cayos con mangleirais, que está feito de ramas e taliños.

Pon un só ovo branco que mide 68×47&nbsp;mm como media. Este ovo incúbano ambos os sexos durante un período de 50 a 60 días. Unha vez que eclosiona o ovo, o proxenitor macho abandónao, pero a femia permanece no niño durante case un ano.

É un animal cleptoparasito, que persegue e peteira outras aves mariñas para forzalas a vomitar as súas capturas. Despois de forzar outras aves a regurxitar, esta fragata voa en picado para coller a comida no aire antes de que caia no mar.

Dados estes resultados, a poboación de Galápagos podería ser unha especie xeneticamente distinta e merecería un status de conservación por separado. Esta pequena poboación de *F. magnificens* xeneticamente única é vulnerable. Calquera episodio catastrófico ou ameaza por causa humana podería varrer esta poboación de só aproximadamente dous mil exemplares, que aniñan nas Galápagos. A *F. magnificens* está actualmente clasificada pola IUCN co status de en "Precocupación menor", pero debido ao mencionado carácter xenético único das poboacións das Galápagos isto pode necesitar unha revisión.

## Notas 
## Véxase tamén 
### Bibliografía 
*
*
*
*

### Ligazóns externas 
* 
* 
* 
* 
*Gravacións sonoras en Xeno-canto